સોહરાબુદ્દીન એન્કાઉન્ટર કેસમાં શનિવારે મહત્વનો વળાંક આવ્યો છે. મુંબઈની સ્પેશ્યલ સીબીઆઈ કોર્ટમાં મુખ્ય સાક્ષી આઝમ ખાને એક સ્ફોટક નિવેદન કર્યું છે. આઝમ ખાને કોર્ટને જણાવ્યું હતું કે, ગુજરાતના પૂર્વ ગૃહમંત્રી હરેન પંડ્યાની હત્યાની સોપારી ડીજી વણઝારાએ સોહરાબુદ્દીન શેખને આપી હોવાની વાત સોહરાબુદ્દીને તેને જણાવી હતી. પૂર્વ IPS ડીજી વણઝારા સામે આઝમ ખાનના આ પ્રકારના આક્ષેપોથી ખળભળાટ મચી ગયો છે.